
Text rozhodnutia
Súd: Krajský súd Prešov Spisová značka: 23CoP/16/2017 Identifikačné číslo súdneho spisu: 8717205458 Dátum vydania rozhodnutia: 13. 07. 2017 Meno a priezvisko sudcu, VSÚ: Mgr. Miloš Kolek ECLI: ECLI:SK:KSPO:2017:8717205458.1 Uznesenie Krajský súd v Prešove v senáte zloženom z predsedu senátu Mgr. Miloša Koleka a členov senátu JUDr. Mariany Muránskej a JUDr. Martina Fiľakovského, v právnej veci starostlivosti súdu o mal. N. S., nar. XX.X.XXXX, bytom ako matka, dieťa rodičov Q.. L. S., I.., nar. XX.X.XXXX, bytom L., E. XXXX/ X, zastúpený JUDr. Martinom Kákošom, advokátom, Topoľčany, Bernolákova 1546/32 a Q.. N. S., nar. X.X.XXXX, bytom I., Z. 3, v konaní začatom na návrh otca o nariadenie neodkladného opatrenia, o odvolaní otca proti uzneseniu Okresného súdu Poprad z 2.5.2017 č. k. 15P/86/2017-9 takto r o z h o d o l : Zrušuje uznesenie a vec vracia súdu prvej inštancie na ďalšie konanie. o d ô v o d n e n i e : 1. Napadnutým uznesením súd prvej inštancie zamietol návrh otca na nariadenie neodkladného opatrenia. 2. Proti tomuto uzneseniu podal v zákonom stanovenej lehote odvolanie otec. 3. Odvolací súd preskúmal napadnuté uznesenie, ako aj konanie, ktoré mu predchádzalo, a zistil, že napadnuté uznesenie je potrebné zrušiť. 4. Návrh na nariadenie neodkladného opatrenia bol podaný dňa 24.4.2017 na súde prvej inštancie k prebiehajúcemu konaniu 14P 242/2016. Vo veci 14P/242/2016 bol dňa 15.2.2017 vyhlásený rozsudok, proti ktorému bolo dňa 20.3.2017 podané odvolanie. Konanie o odvolaní sa vedie na Krajskom súde v Prešove pod sp.zn. 20CoP/13/2017. Z uvedeného vyplýva, že návrh na nariadenie neodkladného opatrenia bol podaný v priebehu odvolacieho konania. 5. Podľa § 362 Civilného mimosporového poriadku, o návrhu na nariadenie neodkladného opatrenia, ktorý bol podaný v priebehu odvolacieho konania, je príslušný rozhodnúť odvolací súd. Odvolací súd môže neodkladné opatrenie nariadiť aj bez návrhu v konaniach, ktoré možno začať aj bez návrhu. 6. Vzhľadom na to, že návrh na nariadenie neodkladného opatrenia bol podaný v priebehu odvolacieho konania, súd prvej inštancie nebol príslušný ne rozhodovanie o neodkladnom opatrení, a bol povinný vec predložiť na rozhodnutie odvolaciemu súdu. Keďže rozhodnutie súdu prvej inštancie bolo vydané v rozpore s ust. § 362 CMP nepríslušným súdom, odvolací súd postupom podľa ust. § 389 ods. 1 písm. a) CSP zrušil napadnuté uznesenie a vec vrátil súdu prvej inštancie na ďalšie konanie, ktoré spočíva v predložení veci na rozhodnutie odvolaciemu súdu. 8. Toto rozhodnutie prijal senát Krajského súdu v Prešove v pomere hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 420 CSP alebo 421 ods. 1 CSP). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Povinnosť byť zastúpený advokátom neplatí za podmienok ustanovených v § 429 ods. 2 CSP.

